དེ་བཞིན་ཧྲན་ཏུང་ཞིང་ཆེན་ནས་ཡོང་བའི་ཞུ་གཏུག་མཁན་སོན་ཡོན་ཕེང་གིས་གསར་འགོད་པར་ཁོང་གི་ཨ་ཕར་འཕྲད་པའི་དཀའ་ངལ་སྐོར་ངོ་སྤྲོད་བྱེད་དོན།འཁོང་ཚང་གི་གསོ་འཕེལ་ཁང་གཉིས་དང་ཁྱིམ་ཚང་གི་ཁང་པ་ཕྱི་ལོ༢༠༡༣ལོར་རྒྱ་ནག་གཞུང་གིས་བཙན་དབང་གིས་གཏོར་རྗེས།ཁོང་གི་ཨ་ཕ་ཐེངས་མང་པོར་པེ་ཅིང་ལ་སོང་ནས་ཁྲིམས་གཏུག་བྱས་མཐར།ད་ལོའི་ཕྱི་ཟླ༢ཚེས༢༦ཉིན་ངའི་ཨ་ཕ་འཛིན་བཟུང་བྱས་པ་རེད།ད་ལྟ་ཨ་ཕ་ལགས་གང་ན་ཡོད་པ་དང་གནས་སྟངས་ཅི་ཡིན་སོགས་གཅིག་ཀྱང་མི་ཤེས་པའི་གནས་ཡིན།ང་ད་ཐེངས་ཨ་རིའི་གྲོང་ཁྱེར་ནིའུ་ཡོག་ལ་ཡོང་དོན་ནི་ལྕམ་མཱ་ཡོན་ཐེན་གྱི་ཞི་ཅིན་ཕེང་ཁྲིམས་ལ་གཏུག་པའི་ལས་དོན་ལ་རྒྱབ་སྐྱོར་ཆེད་ཡིན།ད་ཐེངས་ཀྱི་ལས་དོན་འདིའི་ཧྲན་ཏུང་ཞིང་ཆེན་གྱི་དཔོན་རིགས་ལ་འཇིགས་སྐུལ་གྱི་ནུས་པ་ཞིག་ཐོན་ནས་ངའི་ཨ་ཕ་ཀློད་རྒྱུའི་རེ་བ་ཡོད་ཅེས་བཤད་འདུག